1. Az előirányozott feltételek teljesítéséről szóló tanulmány – EREDETI (két példányban).
2. Az igazgatási szerv határozata a hitelesítési eljárás megindításáról – EREDETI és fénymásolat.
3. A higiéniai-műszaki (egészségügyi és tűzvédelmi) feltételek biztosítottságáról szóló bizonyíték, az ezen területet szabályozó törvénnyel és jogszabályokkal összhangban:

* azon létesítmény használati engedélyéről szóló határozat fénymásolata, amelyben az oktatási tevékenység megvalósítására kerül sor (az újonnan épült létesítmény vonatkozásában), vagy
* az egészségügyi felügyelő jegyzőkönyvének fénymásolata a hitelesítendő létesítmény egészségügyi védelme tárgykörére vonatkozó feltételek teljesítettségéről, illetve az illetékes rendőrségi igazgatóság Rendkívüli Helyzetek Főosztálya jegyzőkönyvének fénymásolata a hitelesítendő létesítmény tűzvédelme tárgykörére vonatkozó feltételek teljesítettségéről.

1. Az oktató-nevelő munka végzésére szolgáló helyiség tulajdonjogáról vagy bérleti jogáról szóló bizonyíték - amennyiben az alapító a helyiség tulajdonosa, a tanulmányban fel kell tüntetni a telekszámot és a kataszteri községet, vagy ha az alapító a helyiség bérlője, be kell nyújtani az azon helyiség bérléséről szóló szerződés fénymásolatát, ahol az oktató-nevelő munka megvalósul.

Az alapító köteles megküldeni a tornaterem bérléséről szóló szerződést is (ha az nincs felölelve a helyiség bérléséről szóló szerződéssel) vagy más bizonyítékot arról, hogy biztosított a testnevelés tantárgy oktatásának megvalósításához szükséges helyiség (pl. a sportközpont használatáról szóló megállapodás/szerződés).

**Megjegyzés:** Ha a helyiség vagy a tornaterem bérbeadója a Köztulajdonról szóló törvény (Az SZK Hivatalos Közlönye, 72/2011., 88/2013., 105/2014., 104/2016. szám – más törvény, 108/2016., 113/2017., 95/2018. és 153/2020. szám) értelmében köztulajdon-használati joghordozó, a kérelem benyújtójának mellékelnie kell az alapító – a dolgok bérbeadására vonatkozó köztulajdoni jog hordozójának jóváhagyását.

A helyiség bérbeadásáról szóló szerződés időtartamának legalább egy éves időtartamúnak (az iskoláskor előtti intézmény tekintetében), oktatási ciklusúnak, négy vagy nyolc évesnek (az általános iskola tekintetében), három vagy négy évesnek kell lennie – az oktatási program időtartamának függvényében (a középiskola tekintetében).

1. Az oktató- és szakkáderekről szóló bizonyíték – azon személyek kapcsán, akik az intézményben nincsenek munkaviszonyban, meg kell küldeni a nyilatkozati formát és az oklevél fénymásolatát. Ha nem figyelhető meg növekedés a meglévő oktatókáderek tekintetében, az erről szóló adatot meg kell jelölni a tanulmány *Megjegyzések* elnevezésű mezőjében.
2. Az ÚJ felszerelés kapcsán meg kell küldeni a felszerelésre, a taneszközökre, illetve a didaktikai eszközökre vonatkozó SRPS szabvány által előírtak teljesítettségéről szóló bizonyítékokat – tanúsítványokat. Ha a meglévő felszerelést, taneszközöket, illetve didaktikai eszközöket használják, az erre vonatkozó adatot meg kell jelölni a tanulmány *Megjegyzés* elnevezésű mezőjében.
3. Kivonat az illetékes Gazdasági Bíróság bírósági nyilvántartásából – eredeti vagy fénymásolat.
4. A 20.810,00 dinár értékű köztársasági közigazgatási illetéknek a 840-742221843-57 számlaszámra (élvező: a Szerb Köztársaság költségvetése, a befizetési szándék: köztársasági közigazgatási illeték) történő befizetéséről szóló bizonyíték (abban az esetben, ha a kérelem benyújtója más jogi vagy természetes személy) – EREDETI vagy hitelesített banki kivonat az elvégzett befizetésről.